text: Ichaqa, wakin runakuna mana allintachu kawsanku, juk runata, pachamamatapis ima nak'arichispa tiyanku, layqakuspa, p'ananakuspa, sipispa jina. Chay millay runa wañun jina, ayan mana ukhupachapi qipanchu, ayantin animantin kaypachaman kutimunku kawsasqanpi purisqanta pallaspa, anchaymi chay kukuchi kan. Wañuska aya kaypachapi ñak'ariyta qallarin. Chay purisqampi ñanpi runakunata mancharichin, kawsaq masinkunata qatipan. P'unchaypi kukuchi allqu jina rikhurin, utaq munay sipas jina rikhurin, ichaqa tutayaqtin millay kukuchiman kutipun. Ichaqa kukuchiqa mancharikunapuni challu challu makiyuk, chakiyuq thanta p'achayuq. Kukuchi millayta qaparin sapa tuta muyurispa maypis runatapis pachamamatapis ñak'arichirqan chaypi.